Sam Bennett

Samuel Bennett-McDowell (s. 20. kesäkuuta 1996 East Gwillimbury, Ontario, Kanada) on kanadalainen jääkiekkoilija, joka pelaa NHL-joukkue Florida Panthersissa. Calgary Flames varasi Bennettin koko varaustilaisuuden neljäntenä pelaajana kesällä 2014. Hän on pelipaikaltaan keskushyökkääjä, mutta Bennett osaa pelata myös laitahyökkääjänä.

Ura
Seuraura
Bennett aloitti jääkiekkoilun York–Simcoen alueella Ontariossa. Hän pelasi juniorina sittemmin muun muassa Toronto Marlborosissa, jossa saavutti kaudella 2011–2012 OHL Cupin hopeaa. Kingston Frontenacs varasi hänet yhdeksäntenä pelaajana OHL:n varaustilaisuudessa vuonna 2012. Bennett teki saman vuoden toukokuussa sopimuksen joukkueen kanssa. Hän teki tulokaskaudellaan 2012–2013 siellä 60 runkosarjaottelussa tehopisteet 18+22=40 ja saavutti neljässä pudotuspeliottelussa kolme syöttöpistettä. Bennett valittiin kauden päätteeksi OHL:n tulokkaiden toiseen tähdistökentälliseen.

Kaudella 2013–2014 Bennett voitti Frontenacsin sisäisen piste-, maali- ja syöttöpörssin tehopistein 36+55=91. Hän voitti myös joukkueen sisäisen jäähypörssin 118 rangaistusminuutillaan. Bennett jakoi OHL:n pistepörssin yhdeksännen sijan Sault Ste. Marie Greyhoundsin Sergei Toltšinskin kanssa. Bennett oli Frontenacsin paras pistemies ja maalintekijä myös kevään 2014 pudotuspeleissä tehopistein 5+4=9. Bennett valittiin kauden päätteeksi OHL:n kolmanteen tähdistökentälliseen. Hän pelasi kauden aikana myös CHL Top Prospects Gamessa ja edusti OHL All-Stars -joukkuetta Subway Super Seriesissa.

Calgary Flames varasi Bennettiin koko NHL:n varaustilaisuuden neljäntenä pelaajana kesällä 2014. Hän keräsi tästä huolimatta ennen varaustilaisuutta pidetyllä testileirillä myös kyseenalaista mainetta saatuaan leuanvetotestistä tulokseksi nollan. Bennett teki saman kesän heinäkuussa kolmivuotisen tulokassopimuksen Flamesin kanssa. Leikkaushoitoa vaatinut olkapäävamma pilasi kuitenkin suurimman osan hänen kaudestaan 2014–2015, jonka Bennett pääsi aloittamaan vasta helmikuussa 2015 Frontenacsin vahvuudessa. Hän teki joukkueeseen tehokkaan paluun, kun Bennett teki runkosarjassa 11 otteluun 24 tehopistettä.

OHL-kauden jälkeen, huhtikuussa 2015 Bennett nostettiin Calgary Flamesin NHL-joukkueen vahvuuteen. Hän pelasin ensimmäisen NHL-ottelunsa runkosarjan 2014–2015 päätöskierroksella, 12. huhtikuuta 2015 vierasottelussa Winnipeg Jetsia vastaan. Bennett sai ottelussa jääaikaa 16 minuuttia, ja hän syötti myös Flamesin 5–1-tappioon päättyneessä ottelussa Michael Ferlandin tekemän joukkueen ainoan maalin heti ensimmäisessä NHL-vaihdossaan, kun ottelua oli pelattu vain 33 sekuntia. Bennett sai loppukevääksi paikan joukkueen vakiokokoonpanosta ja teki 11 pudotuspeliottelussa tehopisteet 3+1=4. Hänen NHL-uransa avausmaali syntyi kolmannessa neljännesvälieräottelussa 19. huhtikuuta 2015 Vancouver Canucksin Eddie Läckin taakse. Bennettin osuma jäi Flamesin 4–2-voittoon päättyneen ottelun ratkaisumaaliksi, ja hänet valittiin ottelun kolmostähdeksi.

Kaudella 2015–2016, 13. tammikuuta 2016 Florida Panthersia vastaan Bennett teki NHL-uransa ensimmäisen kypärätempun tehtyään neljä maalia. Bennett teki kolme ensimmäistä maaliaan ottelun 17. ensimmäisellä peliminuutilla. Hänen ensimmäinen osumansa jäi Flamesin 6–0-voittoon päättyneen ottelun ratkaisumaaliksi. Bennett valittiin ottelun ykköstähdeksi. Hänestä tuli NHL:n kaikkien aikojen kolmanneksi nuorin neljä maalia yhdessä ottelussa tehnyt pelaaja sekä Flamesin seurahistorian nuorin kypärätempun tehnyt pelaaja.

Huhtikuussa 2021 Flames kauppasi Bennettin Florida Panthersiin vaihdossa toisen kierroksen varausvuoroon ja Emil Heinemaniin. https://www.tsn.ca/calgary-flames-trade-sam-bennett-to-florida-panthers-for-second-rounder-prospect-1.1622354 Heinäkuussa 2021 Bennett teki Panthersin kanssa neljän vuoden mittaisen jatkosopimuksen, jonka osuus joukkueen vuosittaisesta palkkakatosta oli 4,4 miljoonaa dollaria. https://www.tsn.ca/florida-panthers-re-sign-rfa-sam-bennett-1.1673045

Bennett voitti kaksi perättäistä Stanley Cupia Panthersissa vuosina 2024 ja 2025. Hänet palkittiin pudotuspelien arvokkaimpana pelaajana Conn Smythe -palkinnolla vuonna 2025. Voitokkaan kauden jälkeen hän teki kahdeksan vuoden mittaisen jatkosopimuksen Panthersin kanssa. Sopimus oli yhteensä 64 miljoonan dollarin arvoinen ja sen osuus Panthersin vuosittaisesta palkkakatosta oli kahdeksan miljoonaa dollaria.

Maajoukkueura
Bennett pelasi alle 18-vuotiaiden maailmanmestaruuskilpailuissa vuonna 2013, jolloin hän voitti maailmanmestaruuden. Bennett pelasi myös Ivan Hlinkan muistoturnauksessa vuonna 2013, jolloin Bennett toimi Kanadan varakapteenina ja voitti kultaa. Hän edusti samana vuonna myös Canada Ontarion joukkuetta World U-17 Hockey Challengessa.

Tilastot
 2012–2013  Kingston Frontenacs  OHL  60  18  22  40  87  4  0  3  3  2  U18  7  3  4  7  4 2013–2014  Kingston Frontenacs  OHL  57  36  55  91  118  7  5  4  9  18 2014–2015  Kingston Frontenacs  OHL  11  11  13  24  14  4  0  3  3  4   Calgary Flames  NHL  1  0  1  1  0  11  3  1  4  8 2015–2016  Calgary Flames  NHL  77  18  18  36  37  –  –  –  –  – 2016–2017  Calgary Flames  NHL  81  13  13  26  75  4  2  0  2  4 2017–2018  Calgary Flames  NHL  82  11  15  26  59  –  –  –  –  – 2018–2019  Calgary Flames  NHL  71  13  14  27  93  5  1  4  5  16 2019–2020  Calgary Flames  NHL  52  8  4  12  36  10  5  3  8  10 2020–2021  Calgary Flames  NHL  38  4  8  12  19  –  –  –  –  –   Florida Panthers  NHL  10  6  9  15  33  5  1  4  5  8 2021–2022  Florida Panthers  NHL  71  28  21  49  74  10  1  2  3  12 2022–2023  Florida Panthers  NHL  63  16  24  40  54  20  5  10  15  60 2023–2024  Florida Panthers  NHL  69  20  21  41  100  19  7  7  14  12 2024–2025  Florida Panthers  NHL  76  25  26  51  90  23  15  7  22  48  4N  3  1  0  1  5 11 kautta  yhteensä  NHL  691  162  174  336  670  107  40  38  78  178

Lähteet

 Viitteet 

Luokka:Kanadalaiset jääkiekkoilijat
Luokka:Kanadalaiset olympiamitalistit
Luokka:Calgary Flamesin varaamat pelaajat
Luokka:Vuonna 1996 syntyneet
Luokka:Elävät henkilöt